ლუბომირ ივანოვიჩი

ლუბომირ „ლუბა“ ივანოვიჩი  დ. 24 თებერვალი, 1882, ბელგრადი, სერბეთის სამეფო — გ. 23 ნოემბერი, 1945, ბელგრადი, იუგოსლავიის სამეფო ) — სერბი  გრავიორი და მხატვარი, სერბეთის სამეფო აკადემიის წევრი.  ერთ-ერთი პირველი სერბი იმპრესიონისტი.  

 ბიოგრაფია 
ლუბომირ ივანოვიჩი სწავლობდა კირილ კუტლიკის სერბეთის ხატვის სკოლაში, შემდეგ კი ბეტა ვუკანოვიჩისა და რისტო ვუკანოვიჩის დეკორატიული და გამოყენებითი ხელოვნების სკოლაში ბელგრადში (1899–1905). ახალგაზრდა მხატვარმა თავისი ნამუშევრები პირველად 1904 წელს გამოფინა  იუგოსლავიის პირველ ხელოვნების გამოფენაზე.  

1905 წელს იგი გაემგზავრა მიუნხენში და ჩაირიცხა ანტონ აზბეს კერძო სამხატვრო სკოლასა და აკადემიაში  (1905-1909) . 

სწავლის დასრულების შემდეგ ლუბომირ ივანოვიჩი სამშობლოში დაბრუნდა და გიმნაზიაში მასწავლებლად დაიწყო მუშაობა.

პირველი მსოფლიო ომის დროს ივანოვიჩი საავადმყოფოს სანიტარი იყო. ამ პერიოდში მან მოახერხა რამდენიმე ნამუშევრის შექმნა: 1915 წელს ნახატი სახელწოდებით "Running" (გარბენი), სადაც აღბეჭდილია ჯარის უკანდახევის მომენტი და  იმავე პერიოდის —  „დაღუპული ჯარისკაცი“  .
ომის შემდეგ ლუბომირ ივანოვიჩი გახდა ბელგრადის ხელოვნებისა და ხელოსნობის სკოლის ხატვის პროფესორი.

ლუბომირ ივანოვიჩი იყო ბელგრადის მხატვართა ასოციაციის (1919) ერთ-ერთი დამფუძნებელი და ხელოვნების ასოციაცია „ლადას“ წევრი.  1922 წელს გახდა სერბეთის სამეფო აკადემიის (მოგვიანებით სერბეთის მეცნიერებათა და ხელოვნების აკადემიის) წევრი.  

მეგობარ ვასა პომორისაკთან ერთად მოგზაურობისას შექმნა მთელი რიგი ნახატები, რომლებიც შემდგომში გამოქვეყნდა რამდენიმე სპეციალურად გამოშვებულ ალბომში.   

1940-1945 წლებში იყო ბელგრადის სახვითი ხელოვნების აკადემიის გრაფიკისა და გრავიურის პროფესორი.  

ლუბომირ ივანოვიჩის ნამუშევრების ნახვა შესაძლებელია მთელი ქვეყნის სამხატვრო გალერეებსა და მუზეუმებში. მხატვრის ზოგიერთი ნამუშევარი ინახება მილან იოვანოვიჩ სტოიმიროვიჩის კოლექციაში.  

 მხატვრის ნამუშევრები 

 სქოლიო 

კატეგორია:იმპრესიონისტი მხატვრები
კატეგორია:გარდაცვლილი 1945
კატეგორია:გარდაცვლილი 23 ნოემბერი
კატეგორია:დაბადებული 1882
კატეგორია:დაბადებული 24 თებერვალი
კატეგორია:მხატვრები ანბანის მიხედვით